บาทเปิด 31.88 บาทต่อดอลลาร์ แข็งค่าต่อเนื่อง
เงินบาทเปิดตลาด 31.88 บาทต่อดอลลาร์ แข็งค่าต่อเนื่อง รับเม็ดเงินไหลเข้าตลาดพันธบัตร-จับตาผลประชุมนโยบายการเงิน ธนาคารกลางยุโรป
7 มิ.ย. 2561

เงินบาทเปิดตลาด 31.88 บาทต่อดอลลาร์ แข็งค่าต่อเนื่อง รับเม็ดเงินไหลเข้าตลาดพันธบัตร-จับตาผลประชุมนโยบายการเงิน ธนาคารกลางยุโรป
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.88 บาท/ดอลลาร์ แข็งค่าจากช่วงเย็นวานนี้ที่ระดับ 31.90 บาท/ดอลลาร์ เนื่องจากมีเงินทุนต่างประเทศไหลเข้ามาในตลาดพันธบัตร ขณะที่ดอลลาร์อ่อนค่าเมื่อเทียบกับยูโรหลังมีข่าวธนาคารกลางยุโรป (ECB) จะยุติมาตรการ QE
"บาทแข็งค่าจากเย็นวานนี้เล็กน้อยเนื่องจากมี flow เข้ามาในตลาดพันธบัตร ขณะที่ดอลลาร์อ่อนค่าหลังได้รับแรงกดดันจากกรณีมีข่าว ECB จะยุติมาตรการ QE" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทวันนี้ไว้ที่ 31.85-31.95 บาท/ดอลลาร์